"Näiteks helistab naaber ja küsib, et oled sa kodus, sul hakkas sireen tööle. Või kui rott eksis aeda, siis naabrid soovitasid, mida nendega ette võtta," rääkis kirjanik Loone Ots oma suhetest naabritega.
"Mina elan Nõmmel ja mul on nii head naabrid, et nendega ei saagi tülli minna! Olime Nõmmel 16 aastat tagasi uustulnukad ja üleaia naeratused tulid iseenesest," rääkis Loone, et nemad püüavad naabritega üksteist aidata ja ka hoiatada, kui vaja.
"Näiteks helistab naaber ja küsib, et oled sa kodus, sul hakkas sireen tööle. Või kui rott eksis aeda, siis naabrid soovitasid, mida nendega ette võtta. Kui naaber üleaia oksa maha peab võtma, toob ta vastu imeilusa pojengitaime. Meeldivad tähelepanuavaldused toimivad, näiteks lihavõtteks tõid naabrid meile omaküpsetatud imelise maasika rullbiskviidi."
Loone rääkis veel, et kui koroona teema tuli, küsis ta eakamatelt naabritelt, kas nendel on kõik korras ja kas nad saavad oma asjad aetud.